Govsec.fi-päätettä käytetään turvallisuusverkon (TUVE) sähköposteissa. TUVE-sähköposti on korotetun tietoturvallisuuden vaatimukset täyttävä palvelu, jota turvallisuusviranomaiset käyttävät. Palvelua käytetään julkisen hallinnon turvallisuusverkkoon liitetyillä työasemilla ja laitteilla. TUVE-verkossa voi muun muassa lähettää korkeammin suojattua materiaalia.
Sisäministeriö ja muut turvallisuusverkkoa käyttävät ministeriöt ovat ottaneet @govsec.fi-sähköpostipäätteen käyttöön 5.10.2021 alkaen. Kaikilla ministeriöiden henkilöstöllä ei ole käytössä @govsec.fi-osoitetta.